laion/Wikipedia-Exotic huggingface dataset:
পাবলো মারি

পাবলো মারি ভিয়ার (স্পেনীয়: Pablo Marí, স্পেনীয় উচ্চারণ: [ˈpaβlo maˈɾi biˈʎaɾ]; জন্ম: ৩১ আগস্ট ১৯৯৩; পাবলো মারি নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব আর্সেনালের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন। স্পেনীয় ফুটবল ক্লাব মায়োর্কার যুব পর্যায়ের হয়ে খেলার মাধ্যমে মারি ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১০–১১ মৌসুমে, প্রথমে মায়োর্কা বি এবং পরবর্তীকালে মায়োর্কার মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; মায়োর্কার হয়ে এক মৌসুমে ২ ম্যাচে অংশগ্রহণ করার পর ২০১৩–১৪ মৌসুমে তিনি তারাগোনায় যোগদান করেছেন। তারাগোনায় তিন মৌসুম অতিবাহিত করার পর প্রায় ০.২ মিলিয়ন ইউরোর বিনিময়ে ইংরেজ ক্লাব ম্যানচেস্টার সিটির সাথে চুক্তি স্বাক্ষর করেছেন। অতঃপর জিরোনা, ব্রেদা এবং দেপোর্তিভো লা কোরুনিয়ার হয়ে ধারে খেলার পর তিনি প্রায় ২ মিলিয়ন ইউরোর বিনিময়ে ব্রাজিলীয় ক্লাব ফ্লামেঙ্গোয় যোগদান করেছেন, ফ্লামেঙ্গোর হয়ে তার তিনি ২০১৯ কোপা লিবের্তাদোরেসের শিরোপা জয়লাভ করেছেন। ২০২০–২১ মৌসুমে, তিনি প্রায় ৬ মিলিয়ন ইউরোর বিনিময়ে ফ্লামেঙ্গো হতে ইংরেজ ক্লাব আর্সেনালে যোগদান করেছেন, এরপূর্বে তিনি এক মৌসুমে জন্য ধারে আর্সেনালের হয়ে খেলেছেন। ব্যক্তিগতভাবে, মারি বেশ কিছু পুরস্কার জয়লাভ করেছেন, যার মধ্যে ২০১৯ সালে কাম্পেরনাতো ব্রাজিলেইরো সেরিয়ে আ-এর বর্ষসেরা দলে অন্তর্ভুক্তি অন্যতম। দলগতভাবে, মারি এপর্যন্ত ২টি শিরোপা জয়লাভ করেছেন, যার উভয়ই ফ্লামেঙ্গোর হয়ে জয়লাভ করেছেন। পাবলো মারি ভিয়ার ১৯৯৩ সালের ৩১শে আগস্ট তারিখে স্পেনের আলমুসাফেসে জন্মগ্রহণ করেছেন এবং সেখানেই তার শৈশব অতিবাহিত করেছেন। "Premier League publish retained lists"। Premier League। ৭ জুন ২০১৯। সংগ্রহের তারিখ ৩০ জানুয়ারি ২০২০।  "Pablo Marí: Overview"। Premier League। সংগ্রহের তারিখ ৩০ জানুয়ারি ২০২০।  "Prêmio Craque do Brasileirão 2019: veja a seleção e quem foi premiado" [Brasileirão Star Award 2019: see all-star team and awardees]। Goal.com (পর্তুগিজ ভাষায়)। ৯ ডিসেম্বর ২০১৯। সংগ্রহের তারিখ ১০ ডিসেম্বর ২০১৯।  সকারওয়েতে পাবলো মারি (ইংরেজি) সকারবেসে পাবলো মারি (ইংরেজি) বিডিফুটবলে পাবলো মারি (ইংরেজি) ট্রান্সফারমার্কেটে পাবলো মারি (ইংরেজি) ওয়ার্ল্ডফুটবল.নেটে পাবলো মারি (ইংরেজি) ইএসপিএন এফসিতে পাবলো মারি (ইংরেজি)
আসামে বাঙালি হিন্দু

বাঙালি হিন্দু অসমীয়াভাষী হিন্দুদের পরে আসামের দ্বিতীয় বৃহত্তম হিন্দু সম্প্রদায়। অনুমান অনুসারে, ২০১১ সাল পর্যন্ত প্রায় –-.5.৫ মিলিয়ন বাঙালি হিন্দু আসামে বাস করে। বাঙালি হিন্দুদের সংখ্যাগরিষ্ঠ জনসংখ্যা আসাম এর অধিবাসী, যদিও অনেকেই বাংলাদেশ এবং পার্শ্ববর্তী রাজ্য পশ্চিমবঙ্গ থেকে চলে এসেছে। "EXCLUSIVE: BJP Govt plans to evict 70 lakh Muslims, 60 lakh Bengali Hindus through its Land Policy (2019) in Assam"। SabrangIndia (ইংরেজি ভাষায়)। ২০১৯-১২-০৫। সংগ্রহের তারিখ ২০২১-০৯-০৩।  "Bengali speaking voters may prove crucial in the second phase of Assam poll - The News Web"। www.thenewsweb.in। সংগ্রহের তারিখ ২০২১-০৯-০৩।  Majumdar, Paramananda (২০০৬)। "INTRODUCTION OF THE BENGALI LANGUAGE IN 19 TH CENTURY ASSAM: ROLE OF THE BRITISH"। Proceedings of the Indian History Congress। 67: 787–792। আইএসএসএন 2249-1937।  হিন্দুধর্ম প্রবেশদ্বার ভারত প্রবেশদ্বার "Bengali Hindus in Assam look at Citizenship Bill to get out of NRC mess"। (ইংরেজি ভাষায়)
সরকার ও রাষ্ট্রের নারী মুসলিম প্রধানদের তালিকা

এটি মুসলিম রাষ্ট্রের প্রধান বা রাষ্ট্রের সরকার হিসাবে নারী প্রধানের একটি তালিকা। কিছু অমুসলিম দেশের মুসলিম নারী রাষ্ট্রপ্রধানের নাম এই তালিকায় আছে। উক্ত তালিকাটি কালানুক্রমিক।   ক্ষমতাসীন মুসলিম নারী পণ্ডিতদের তালিকা মুসলিম সংখ্যাগরিষ্ঠ রাষ্ট্রসমূহে নারীদের ভোটাধিকার লাভের সময়কাল
আবুল বাসার (শিক্ষাবিদ)

আবুল বাসার (মৃত্যু: ১৭ নভেম্বর ২০১৮) একজন বাংলাদেশী শিক্ষাবিদ। তিনি বাংলাদেশ কৃষি বিশ্ববিদ্যালয়ের প্রাক্তন অধ্যাপক এবং জামালপুরে অবস্থিত বেসরকারি বিশ্ববিদ্যালয়, শেখ ফজিলাতুন্নেছা মুজিব বিশ্ববিদ্যালয়ের সাবেক উপাচার্য। তিনি এক পুত্র ও তিন কন্যা সন্তানের জনক। বাসার বাংলাদেশ কৃষি বিশ্ববিদ্যালয়ের প্রাক্তন অধ্যাপক। তিনি বিশ্ববিদ্যালয়টিতে দীর্ঘ ৩৭ বছর অধ্যাপনায় নিয়োজিত ছিলেন। কর্মজীবনে তিনি জাতীয় কবি কাজী নজরুল ইসলাম বিশ্ববিদ্যালয়ের কোষাধ্যক্ষসহ বিভিন্ন গুরুত্বপূর্ণ দায়িত্ব পালন করেছেন। আবুল বাসার ২০১৫ থেকে ২০১৮ সাল পর্যন্ত জামালপুরে অবস্থিত বেসরকারি বিশ্ববিদ্যালয়, শেখ ফজিলাতুন্নেছা মুজিব বিশ্ববিদ্যালয়ের উপাচার্য হিসেবে দায়িত্ব পালন করেন। তিনি ২০১৮ সালের ১৭ নভেম্বর চিকিৎসাধীন অবস্থায় ৭৪ বছর বয়সে ঢাকায় মৃত্যুবরণ করেন। "প্রফেসর ড. আবুল বাসার আর নেই"। কালের কণ্ঠ। ১৭ নভেম্বর ২০১৮। সংগ্রহের তারিখ ৩ সেপ্টেম্বর ২০২১।  "ভিসি প্রফেসর ড. আবুল বাসার আর নেই"। বাংলারচিঠি ডটকম। ১৭ নভেম্বর ২০১৮। সংগ্রহের তারিখ ৩ সেপ্টেম্বর ২০২১।
সবার উপরে

সবার উপরে ১৯৫৫ সালে মুক্তিপ্রাপ্ত উত্তম কুমার এবং সুচিত্রা সেন অভিনীত একটি জনপ্রিয় বাংলা চলচ্চিত্র। চলচ্চিত্রটির পরিচালক অগ্রদূত গোষ্ঠী। উত্তম কুমার - শঙ্কর চট্টোপাধ্যায় সুচিত্রা সেন - রিতা মুখোপাধ্যায় কমল মিত্র - সহদেব দত্ত শোভা সেন - মহামায়া চট্টোপাধ্যায় ছবি বিশ্বাস - প্রশান্ত চট্টোপাধ্যায় জয়শ্রী সেন - বিনা রায় পাহাড়ী সান্যাল - প্রসাদ রায় নীতিশ মুখোপাধ্যায় - সুরেন দাস তুলসী চক্রবর্তী সবার উপরে চলচ্চিত্রের সঙ্গীত পরিচালনা করেছেন রবীন চট্টোপাধ্যায় এবং গীত রচনা করেছেন গৌরীপ্রসন্ন মজুমদার। "সবার উপরে (১৯৫৫) চলচ্চিত্র"। www.gomolo.in। সংগ্রহের তারিখ ২০০৮-১১-২২। [স্থায়ীভাবে অকার্যকর সংযোগ] ইন্টারনেট মুভি ডেটাবেজে সবার উপরে (ইংরেজি)
ক্যালাম চেম্বার্স

ক্যালাম চেম্বার্স (ইংরেজি: Calum Chambers; জন্ম: ২০ জানুয়ারি ১৯৯৫) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব আর্সেনালের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় এবং রক্ষণাত্মক মধ্যমাঠের খেলোয়াড় হিসেবে খেলেন। ২০০২–০৩ মৌসুমে, ইংরেজ ফুটবল ক্লাব সাউদাম্পটনের যুব পর্যায়ের হয়ে খেলার মাধ্যমে চেম্বার্স ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১২–১৩ মৌসুমে, সাউদাম্পটনের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; সাউদাম্পটনের হয়ে দুই মৌসুমে ২২ ম্যাচে অংশগ্রহণ করার পর ২০১৪–১৫ মৌসুমে তিনি প্রায় ২০ মিলিয়ন ইউরোর বিনিময়ে ইংরেজ ক্লাব আর্সেনালে যোগদান করেছেন। মাঝে মিডলজব্রা এবং ফুলহ্যামের হয়ে এক মৌসুম করে ধারে খেলেছেন। ২০১২ সালে, চেম্বার্স ইংল্যান্ড অনূর্ধ্ব-১৭ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন। প্রায় ২ বছর যাবত ইংল্যান্ডের বয়সভিত্তিক দলের হয়ে খেলার পর, তিনি ২০১৪ সালে ইংল্যান্ডের হয়ে আন্তর্জাতিক পর্যায়ে অভিষেক করেছেন; ইংল্যান্ডের জার্সি গায়ে তিনি এপর্যন্ত ৩ ম্যাচে অংশগ্রহণ করেছেন। ব্যক্তিগতভাবে, চেম্বার্স বেশ কিছু পুরস্কার জয়লাভ করেছেন, যার মধ্যে ২০১৮–১৯ মৌসুমে ফুলহ্যামের মৌসুম সেরা খেলোয়াড়ের পুরস্কার অন্যতম। দলগতভাবে, চেম্বার্স এপর্যন্ত ২টি শিরোপা জয়লাভ করেছেন, যার মধ্যে ১টি আর্সেনালের হয়ে এবং ১টি ইংল্যান্ডের হয়ে জয়লাভ করেছেন। ক্যালাম চেম্বার্স ১৯৯৫ সালের ২০শে জানুয়ারি তারিখে ইংল্যান্ডের পিটার্সফিল্ডে জন্মগ্রহণ করেছেন এবং সেখানেই তার শৈশব অতিবাহিত করেছেন। চেম্বার্স ইংল্যান্ড অনূর্ধ্ব-১৭, ইংল্যান্ড অনূর্ধ্ব-১৯ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ইংল্যান্ডের বয়সভিত্তিক দলের হয়ে তিনি প্রায় ০০ বছরে ৪৬ ম্যাচে অংশগ্রহণ করে ৫টি গোল এবং ১টি শিরোপা জয়লাভ করেছেন। ৩ সেপ্টেম্বর ২০২১ পর্যন্ত হালনাগাদকৃত। "Updated squads for 2017/18 Premier League confirmed"। Premier League। ২ ফেব্রুয়ারি ২০১৮। সংগ্রহের তারিখ ১০ ফেব্রুয়ারি ২০১৮।  "England's matches: The under 19's: 2010–20"। England Football Online। ৯ এপ্রিল ২০১৯। সংগ্রহের তারিখ ৬ আগস্ট ২০১৯।  "England's matches: The under 21's: 2010–20"। England Football Online। ২৪ জুন ২০১৯। সংগ্রহের তারিখ ৬ আগস্ট ২০১৯।  উইকিমিডিয়া কমন্সে ক্যালাম চেম্বার্স সংক্রান্ত মিডিয়া রয়েছে। ক্যালাম চেম্বার্স – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে ক্যালাম চেম্বার্স (ইংরেজি) সকারবেসে ক্যালাম চেম্বার্স (ইংরেজি) বিডিফুটবলে ক্যালাম চেম্বার্স (ইংরেজি) ট্রান্সফারমার্কেটে ক্যালাম চেম্বার্স (ইংরেজি) ওয়ার্ল্ডফুটবল.নেটে ক্যালাম চেম্বার্স (ইংরেজি) ইএসপিএন এফসিতে ক্যালাম চেম্বার্স (ইংরেজি) ন্যাশনাল-ফুটবল-টিমস.কমে ক্যালাম চেম্বার্স (ইংরেজি)
হাশেমিয়া কামিল মাদ্রাসা কক্সবাজার

হাশেমিয়া কামিল মাদ্রাসা কক্সবাজার বাংলাদেশের কক্সবাজার জেলার সদর উপজেলার একটি আলিয়া মাদ্রাসা। মাদ্রাসাটি ১৯৫২ সালে মুজহের আহমদ রেক্টর হুজুর মাদ্রাসাটি প্রতিষ্ঠা করেন। মাদ্রাসাটি বর্তমানে ইসলামি আরবি বিশ্ববিদ্যালয় অধিভুক্ত কামিল মাদ্রাসা এবং মাদ্রাসার দাখিল ও আলিম স্তর বাংলাদেশ মাদ্রাসা শিক্ষাবোর্ডের আওতাধীন পরিচালিত হয়ে থাকে। মাদ্রাসার ইনস্টিটিউট কোড EIIN নাম্বার ১০৬২৯৪ এবং এমপিও নম্বর ৩০২০২২৪০২। মাদ্রাসাটিকে মাঝে মাঝে উম্মুল মাদারিস বা মাদ্রাসাসমূহের মা বলে উল্লেখ করা হয়। এটি কক্সবাজার জেলার প্রথম কামিল মাদ্রাসা। মাদ্রাসার বর্তমান অধ্যক্ষের নাম রহমত সালাম। কক্সবাজার অঞ্চলে ইসলামি আধুনিক শিক্ষার বিস্তার ঘটাতে এই মাদ্রাসাটি চালু করা হয়, তৎকালীন সময়ে মাদ্রাসাটি প্রতিষ্ঠায় জমি ও অর্থ দিয়ে সাহায্য করেছিলেন কলিমুল্লাহ কন্ট্রাক্টর। ২০২১ সালে চট্টগ্রাম বিশ্ববিদ্যালয়ের আরবি বিভাগে "ইসলামী শিক্ষা বিস্তারে কক্সবাজার হাশেমিয়া কামিল মাদ্রাসার ভূমিকা" শিরোনামে একটি এমফিল গবেষণা করা হয়, সেখানে দেখানো হয় মাদ্রাসাটি প্রতিষ্ঠার পরে কক্সবাজার জেলায় ইসলামি শিক্ষার অবদান ঘটাতে সক্ষম হয়েছে। ২০০৬ সালের পূর্বে বাংলাদেশের আলিয়া মাদ্রাসার পরীক্ষা বাংলাদেশ মাদ্রাসা শিক্ষাবোর্ড নিয়ন্ত্রণ করত। তবে ২০০৬ সালে ইসলামী বিশ্ববিদ্যালয় সংশোধনী আইন, ২০০৬ অনুযায়ী সারাদেশের ফাযিল (স্নাতক ডিগ্রি) ও কামিল (স্নাতকোত্তর) মাদ্রাসা কুষ্টিয়া ইসলামী বিশ্ববিদ্যালয়ের অধিভুক্ত লাভ করে। তখন এই মাদ্রাসাটিও ইবি অধিভুক্তি লাভ করে। এরপর ২০১৬ সালে মাদ্রাসাটি ইসলামি আরবি বিশ্ববিদ্যালয়ে স্থানান্তরিত করা হয়। ১৯৫২ সালে মাদ্রাসার শিক্ষা কার্যক্রম একটি ইবতেদায়ী শাখা দিয়ে শুরু হলেও দ্রুতই মাদ্রাসাটি পূর্ব পাকিস্তান সরকারের অনুমোদন লাভ করে। এরপরে কার্যক্রম বৃদ্ধি পেলে দাখিল স্তরের লাভ করে। এবং ধীরে ধীরে মাদ্রাসাটি আলিম ও ফাজিল শ্রেণীর অনুমোদন লাভ করে। এই মাদ্রাসায় ফাজিল ও কামিল শ্রেণীতে আল কুরআন, আল হাদিস ও আল ফিকহ বিভাগে পড়াশোনার সুযোগ রয়েছে। মাদ্রাসার দাখিল ও আলিম শ্রেণীতে মানবিক ও বিজ্ঞান উভয় শাখা চালু রয়েছে। মাদ্রাসাটির ফলাফল প্রায়ই কক্সবাজার জেলার শীর্ষস্থানে দেখা যায়। Kubi, Sham (২০২৩-০১-১৭)। "কক্সবাজার হাশেমিয়া কামিল মাদ্রাসার সবক প্রদান অনুষ্ঠান সম্পন্ন"। পানকৌড়ি নিউজ - Pankouri News। সংগ্রহের তারিখ ২০২৩-০৯-২৯।  "বিদায়ী স্মরণিকা"। মাদ্রাসার প্রকাশনা বিভাগ। কক্সবাজার হাসেমিয়া কামিল মাদ্রাসা। ২য় অধ্যায়। ১৯৯৪।  |সংগ্রহের-তারিখ= এর |ইউআরএল= প্রয়োজন (সাহায্য) "Cox's Bazar Hashemia Kamil Masters Madrasha,cox's Bazar - Sohopathi | সহপাঠী" (ইংরেজি ভাষায়)। ২০১৭-০৭-০২। সংগ্রহের তারিখ ২০২২-০৩-১৭।  "হাশেমিয়া কামিল মাদ্রাসার নতুন অধ্যক্ষ ঢাকা বিশ্ববিদ্যালয়ের ছাত্র রহমত সালাম"। www.bd-bulletin.com। সংগ্রহের তারিখ ২০২৩-০৯-২৯।  "আলোর ঝলক হাশেমিয়া মাদরাসা"। ctn24.com। ২০১৬-০৩-২৬। সংগ্রহের তারিখ ২০২২-০৩-১৭। [স্থায়ীভাবে অকার্যকর সংযোগ] "আলিয়া মাদরাসার উৎপত্তি ও ক্রমবিকাশ"। lekhapora24.net। ২০২১-০৮-১৬ তারিখে মূল থেকে আর্কাইভ করা। সংগ্রহের তারিখ ২০২১-০৮-১৭।  "মাদ্রাসা শিক্ষার উন্নয়নে প্রত্যাশা"। SAMAKAL (ইংরেজি ভাষায়)। ২০২১-০৬-১০ তারিখে মূল থেকে আর্কাইভ করা। সংগ্রহের তারিখ ২০২১-০৬-১০।  ফেসবুকে হাশেমিয়া কামিল মাদ্রাসা কক্সবাজার
নুনো তাভারেস

নুনো আলবের্তিনো ভারেলা তাভারেস (পর্তুগিজ: Nuno Tavares; জন্ম: ২৬ জানুয়ারি ২০০০; নুনো তাভারেস নামে সুপরিচিত) হলেন একজন পর্তুগিজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব আর্সেনাল এবং পর্তুগাল অনূর্ধ্ব-২১ দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেলেন। ২০০৯–১০ মৌসুমে, মাত্র ৯ বছর বয়সে, পর্তুগিজ ফুটবল ক্লাব কাসা পিয়ার যুব পর্যায়ের হয়ে খেলার মাধ্যমে তাভারেস ফুটবল জগতে প্রবেশ করেছেন এবং পরবর্তীকালে স্পোর্টিং সিপি এবং বেনফিকার যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৮–১৯ মৌসুমে, প্রথমে বেনফিকা বি এবং পরবর্তীকালে বেনফিকার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; বেনফিকার হয়ে দুই মৌসুমে ২৫ ম্যাচে ১টি গোল করেছেন। ২০২১–২২ মৌসুমে, তিনি প্রায় ৮ মিলিয়ন ইউরোর বিনিময়ে বেনফিকা হতে ইংরেজ ক্লাব আর্সেনালে যোগদান করেছেন। ২০১৮ সালে, তাভারেস পর্তুগাল অনূর্ধ্ব-১৮ দলের হয়ে পর্তুগালের বয়সভিত্তিক পর্যায়ে অভিষেক করেছিলেন। দলগতভাবে, তাভারেস এপর্যন্ত ১টি শিরোপা জয়লাভ করেছেন, যা তিনি বেনফিকার হয়ে জয়লাভ করেছেন। নুনো আলবের্তিনো ভারেলা তাভারেস ২০০০ সালের ২৬শে জানুয়ারি তারিখে পর্তুগালের লিসবনে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি কাবু ভের্দীয় বংশোদ্ভূত। তাভারেস পর্তুগাল অনূর্ধ্ব-১৮, পর্তুগাল অনূর্ধ্ব-১৯ এবং পর্তুগাল অনূর্ধ্ব-২১ দলের হয়ে খেলার মাধ্যমে পর্তুগালের প্রতিনিধিত্ব করেছেন। তিনি ২০২৩ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২৩ সালের জুন মাসে প্রকাশিত ২৩ সদস্যের পর্তুগাল অনূর্ধ্ব-২১ দলে স্থান পেয়েছেন। "Benfica stick five past Sporting in season curtain-raiser"। PortuGOAL। ৪ আগস্ট ২০১৯। সংগ্রহের তারিখ ১১ আগস্ট ২০১৯।  Moura, Bruno da। "Benfica de Luis Lopes é campeão nacional de juniores | DTudo1Pouco"।  "Convocatória final para o Europeu" [ইউরোপীয় চ্যাম্পিয়নশিপের জন্য চূড়ান্ত দল]। fpf.pt (পর্তুগিজ ভাষায়)। ২০ জুন ২০২৩। ৩ জুলাই ২০২৩ তারিখে মূল থেকে আর্কাইভ করা। সংগ্রহের তারিখ ৩ জুলাই ২০২৩।  "Portugal U21 Squad" [পর্তুগাল অনূর্ধ্ব-২১ দল]। espn.com (ইংরেজি ভাষায়)। ইএসপিএন এফসি। ৩ জুলাই ২০২৩। ৩ জুলাই ২০২৩ তারিখে মূল থেকে আর্কাইভ করা। সংগ্রহের তারিখ ৩ জুলাই ২০২৩।  "Portugal U21 - Detailed squad 2023" [পর্তুগাল অনূর্ধ্ব-২১ – বিস্তারিত দল ২০২৩]। transfermarkt.com (ইংরেজি ভাষায়)। ট্রান্সফারমার্কেট। ৩ জুলাই ২০২৩ তারিখে মূল থেকে আর্কাইভ করা। সংগ্রহের তারিখ ৩ জুলাই ২০২৩।  উইকিমিডিয়া কমন্সে নুনো তাভারেস সংক্রান্ত মিডিয়া রয়েছে। নুনো তাভারেস – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে নুনো তাভারেস (ইংরেজি) সকারবেসে নুনো তাভারেস (ইংরেজি) বিডিফুটবলে নুনো তাভারেস (ইংরেজি) ট্রান্সফারমার্কেটে নুনো তাভারেস (ইংরেজি) ওয়ার্ল্ডফুটবল.নেটে নুনো তাভারেস (ইংরেজি) ইএসপিএন এফসিতে নুনো তাভারেস (ইংরেজি)
ফোলারিন বালোগুন

ফোলারিন জেরি বালোগুন (ইংরেজি: Folarin Balogun; জন্ম: ৩ জুলাই ২০০১; ফোলারিন বালোগুন নামে সুপরিচিত) হলেন একজন মার্কিন-ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব আর্সেনালের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলেন। ইংরেজ ফুটবল ক্লাব অল্ডার্সব্রুকের যুব পর্যায়ের হয়ে খেলার মাধ্যমে বালোগুন ফুটবল জগতে প্রবেশ করেছেন এবং পরবর্তীকালে আর্সেনালের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০২০–২১ মৌসুমে, ইংরেজ ক্লাব আর্সেনালের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। ২০১৮ সালে, বালোগুন ইংল্যান্ড অনূর্ধ্ব-১৭ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন। এছাড়াও একই বছরে তিনি মার্কিন যুক্তরাষ্ট্র অনূর্ধ্ব-১৮ দলের প্রতিনিধিত্ব করেছিলেন। ফোলারিন জেরি বালোগুন ২০০১ সালের ৩রা জুলাই তারিখে মার্কিন যুক্তরাষ্ট্রের নিউ ইয়র্ক শহরে জন্মগ্রহণ করেছেন এবং ইংল্যান্ডের লন্ডনে তার শৈশব অতিবাহিত করেছেন। তার বাবা-মা নাইজেরিয়ায় জন্মগ্রহণ করেছেন। বালোগুন ইংল্যান্ড অনূর্ধ্ব-১৭, ইংল্যান্ড অনূর্ধ্ব-১৮ এবং ইংল্যান্ড অনূর্ধ্ব-২০ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। এছাড়াও ২০১৮ সালে তিনি মার্কিন যুক্তরাষ্ট্র অনূর্ধ্ব-১৮ দলের হয়ে ৪ ম্যাচে ২টি গোল করেছেন। "List of Players under Written Contract Registered Between 01/07/2018 and 31/07/2018"। The Football Association। পৃষ্ঠা 4। ২৪ অক্টোবর ২০১৯ তারিখে মূল থেকে আর্কাইভ করা।  Okeleji, Oluwashina (২১ মার্চ ২০১৯)। "Nigeria yet to approach Arsenal's Folarin Balogun"। BBC News। সংগ্রহের তারিখ ৩ নভেম্বর ২০২০।  "Mikel Arteta sends message to Arsenal contract rebel Folarin Balogun"। Metro। London। ৩০ অক্টোবর ২০২০। সংগ্রহের তারিখ ৩ নভেম্বর ২০২০।  Karen, Mattias (২০ আগস্ট ২০১৮)। "U.S. under-18s call up promising Arsenal prospect Folarin Balogun"। ESPN। সংগ্রহের তারিখ ৩ নভেম্বর ২০২০।  Critchlow, Dan (১৫ মার্চ ২০১৯)। "Folarin Balogun admits he hasn't decided international allegiance: England, USA or Nigeria"। Daily Cannon। Belfast। সংগ্রহের তারিখ ৩ নভেম্বর ২০২০।  ফোলারিন বালোগুন – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে ফোলারিন বালোগুন (ইংরেজি) সকারবেসে ফোলারিন বালোগুন (ইংরেজি) বিডিফুটবলে ফোলারিন বালোগুন (ইংরেজি) ট্রান্সফারমার্কেটে ফোলারিন বালোগুন (ইংরেজি) ওয়ার্ল্ডফুটবল.নেটে ফোলারিন বালোগুন (ইংরেজি) ইএসপিএন এফসিতে ফোলারিন বালোগুন (ইংরেজি)
নজরুল ইসলাম (রসায়নবিদ)

নজরুল ইসলাম একজন বাংলাদেশী রসায়নবিদ ও শিক্ষাবিদ ছিলেন। তিনি ৮ ডিসেম্বর ২০১৯ থেকে আমৃত্যু মানারাত ইন্টারন্যাশনাল ইউনিভার্সিটির উপাচার্য হিসেবে দায়িত্ব পালন করেন। তিনি দিল্লি বিশ্ববিদ্যালয় থেকে পিএইচডি ডিগ্রি অর্জন করেন। নজরুল ইসলাম রাজশাহী বিশ্ববিদ্যালয়ের রসায়ন বিভাগে অধ্যাপনা করেছেন। তিনি বিশ্ববিদ্যালয়টির সিনেট সদস্য, প্রক্টর, বিভাগীয় প্রধান এবং রাজশাহী বিশ্ববিদ্যালয় শিক্ষক সমিতির নির্বাচিত সভাপতি ছিলেন। এছাড়া তিনি বেগম রোকেয়া বিশ্ববিদ্যালয়ের সিন্ডিকেট সদস্য, বিজ্ঞান এবং প্রকৌশল ও প্রযুক্তি অনুষদের ডিন, রসায়ন বিভাগের সভাপতি এবং উপাচার্যের প্রতিনিধি হিসেবে বিশ্ববিদ্যালয়টির অ্যাকাডেমিক ও প্রশাসনিক ক্ষেত্রে বিভিন্ন গুরুত্বপূর্ণ দায়িত্ব পালন করেন। নজরুল ইসলাম ২০১৯ সালর ৮ ডিসেম্বর পরবর্তী চার বছরের জন্য বেসরকারি বিশ্ববিদ্যালয়, মানারাত ইন্টারন্যাশনাল ইউনিভার্সিটির উপাচার্য হিসেবে যোগদান করেন। নজরুল ইসলামের উল্লেখযোগ্য সংখ্যক গবেষণা প্রবন্ধ দেশীয় ও আন্তর্জাতিক জার্নালে প্রকাশিত হয়েছে। তিনি দেশে ও বিদেশে বিভিন্ন সম্মেলনে গবেষণা প্রবন্ধ উপস্থাপন করেছেন। তার রচিত উল্লেখযোগ্য গ্রন্থের মধ্যে রয়েছে, মৌলিক জৈব রসায়ন মৌলিক অজৈব রসায়ন রাসায়নিক গতিবিদ্যা ও আলোক রসায়ন নজরুল ইসলাম ক্যান্সারে আক্রান্ত হয়ে ২০২৩ সালের ২৪ অক্টোবর রংপুরের দর্শনা সূত্রাপুরে নিজ বাসায় ৭০ বছর বয়সে মৃত্যুবরণ করেন। "মানারাত বিশ্ববিদ্যালয়ে ভিসি হিসেবে যোগ দিলেন অধ্যাপক নজরুল ইসলাম"। দৈনিক শিক্ষা। ৯ ডিসেম্বর ২০১৯। সংগ্রহের তারিখ ৩ সেপ্টেম্বর ২০২১।  "মানারাত ভার্সিটির ভিসি হিসেবে যোগ দিলেন অধ্যাপক ড. মো: নজরুল ইসলাম"। নয়াদিগন্ত। ৯ ডিসেম্বর ২০১৯। সংগ্রহের তারিখ ৩ সেপ্টেম্বর ২০২১।  "ভিসি হিসেবে যোগ দিলেন অধ্যাপক ড. মো. নজরুল ইসলাম"। মানারাত ইন্টারন্যাশনাল ইউনিভার্সিটি। ১১ ডিসেম্বর ২০১৯। সংগ্রহের তারিখ ৩ সেপ্টেম্বর ২০২১।  "মানারাত ইন্টারন্যাশনাল ইউনভিার্সিটির ভিসি প্রফেসর ড. মো. নজরুল ইসলামের ইন্তেকাল"। মানবজমিন। ২৪ অক্টোবর ২০২৩। সংগ্রহের তারিখ ২ নভেম্বর ২০২৩।
তাকেহিরো তোমিয়াসু

তাকেহিরো তোমিয়াসু (জাপানি: 冨安健洋, ইংরেজি: Takehiro Tomiyasu; জন্ম: ৫ নভেম্বর ১৯৯৮) হলেন একজন জাপানি পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব আর্সেনাল এবং জাপান জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় এবং রক্ষণাত্মক মধ্যমাঠের খেলোয়াড় হিসেবে খেলেন। ২০১৪ সালে, তোমিয়াসু জাপান অনূর্ধ্ব-১৬ দলের হয়ে জাপানের বয়সভিত্তিক পর্যায়ে অভিষেক করেছিলেন। তিনি ২০১৮ সালে জাপানের হয়ে আন্তর্জাতিক পর্যায়ে অভিষেক করেছেন; জাপানের জার্সি গায়ে তিনি ২৩ ম্যাচে ১টি গোল করেছেন। তিনি জাপানের হয়ে এপর্যন্ত ১টি এএফসি এশিয়ান কাপে (২০১৯) অংশগ্রহণ করেছেন, যেখানে তিনি হাজিমে মোরিয়াসুর অধীনে এএফসি এশিয়ান কাপের রানার-আপ হয়েছেন। ব্যক্তিগতভাবে, তোমিয়াসু বেশ কিছু পুরস্কার জয়লাভ করেছেন, যার মধ্যে ২০২০ সালে আইএফএফএইচএস বর্ষসেরা এএফসি পুরুষ দলে স্থান পাওয়া অন্যতম। দলগতভাবে, তোমিয়াসু এপর্যন্ত ১টি শিরোপা জয়লাভ করেছেন, যা জাপানের বয়সভিত্তিক দলের হয়ে জয়লাভ করেছেন। তাকেহিরো তোমিয়াসু ১৯৯৮ সালের ৫ই নভেম্বর তারিখে জাপানের ফুজুওকায় জন্মগ্রহণ করেছেন এবং সেখানেই তার শৈশব অতিবাহিত করেছেন। তোমিয়াসু জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত জাপান অনূর্ধ্ব-২৩ দলে স্থান পেয়েছেন। "AFC MEN TEAM 2020"। IFFHS। ১৬ ডিসেম্বর ২০২০।  "Squad list - Men's Olympic Football Tournament Tokyo 2020" [দলের তালিকা - পুরুষদের অলিম্পিক ফুটবল প্রতিযোগিতা টোকিও ২০২০] (পিডিএফ) (ইংরেজি ভাষায়)। ফিফা। ৭ জুলাই ২০২১। পৃষ্ঠা ৯।  "U-24 Japan National Team Squad - Games of the XXXII Olympiad (Tokyo 2020)【7/21-8/7】, KIRIN CHALLENGE CUP 2021【7/12＠Osaka, 7/17＠Hyogo】"। www.jfa.jp (ইংরেজি ভাষায়)। Japan Football Association (JFA)। ২২ জুন ২০২১। সংগ্রহের তারিখ ২২ জুন ২০২১।  তাকেহিরো তোমিয়াসু – ফিফা প্রতিযোগিতার রেকর্ড (ইংরেজি) সকারওয়েতে তাকেহিরো তোমিয়াসু (ইংরেজি) সকারবেসে তাকেহিরো তোমিয়াসু (ইংরেজি) বিডিফুটবলে তাকেহিরো তোমিয়াসু (ইংরেজি) ট্রান্সফারমার্কেটে তাকেহিরো তোমিয়াসু (ইংরেজি) ওয়ার্ল্ডফুটবল.নেটে তাকেহিরো তোমিয়াসু (ইংরেজি) ইএসপিএন এফসিতে তাকেহিরো তোমিয়াসু (ইংরেজি) ন্যাশনাল-ফুটবল-টিমস.কমে তাকেহিরো তোমিয়াসু (ইংরেজি)
আফগান ফিল্ম

আফগান ফিল্ম (আফগান ফিল্ম অর্গানাইজেশন; অনুবাদঃ আফগান চলচ্চিত্র সংস্থা) ১৯৬৮ সালে প্রতিষ্ঠিত আফগানিস্তানের রাষ্ট্র পরিচালিত চলচ্চিত্র কোম্পানী। বর্তমান মহাপরিচালক সাহরা করিমি, যিনি ব্রাতিস্লাভার একাডেমি অব পারফর্মিং আর্টস থেকে চলচ্চিত্রনির্মাণে পিএইচডি ডিগ্রি অর্জনকারী প্রথম আফগান নারী ও সংস্থাটির প্রথম মহিলা সভাপতি। আফগান ফিল্ম রাষ্ট্রীয় পৃষ্টপোষকতায় চলচ্চিত্র নির্মাণ একই সাথে আফগানিস্তানের চলচ্চিত্র সংরক্ষণাগার হিসেবে কাজ করে। তালেবানদের হাতে সংস্থাটির রক্ষিত অনেক চলচ্চিত্র ধ্বংস করা হয়েছিল, যদিও কিছু কর্মীরা তাদের জীবনের ঝুঁকি নিয়ে মূল্যবান চলচ্চিত্র সংরক্ষণ করেছিল। এই ঘটনা নিয়ে ২০১৫ সালে নির্মিত এ ফ্লিকারিং ট্রুথ প্রামাণ্যচিত্রে বেশ কয়েকটি উদ্ধার ও সংরক্ষণাগার প্রচেষ্টার কথা বলা হয়েছে। ২০১৯ সালের ৩ আগস্ট, একটি আট দিনের চলচ্চিত্র উৎসবে আফগানিস্তানের স্বাধীনতার শততম বার্ষিকী উদযাপনে দেশের বিভিন্ন প্রেক্ষাগৃহে ১০০টি চলচ্চিত্র প্রদর্শন করেছিল। ২০১৯ সালে আফগান-কানাডিয়ান চলচ্চিত্র নির্মাতা, এরিয়েল নসর পরিচালিত দ্য ফরবিডেন রিল, প্রামাণ্যচিত্র যেটিতে সাক্ষাৎকার এবং আর্কাইভের মাধ্যমে আফগান ফিল্মের ইতিহাস বর্ণনা করে। চলচ্চিত্রটি আন্তর্জাতিকভাবে আইডিএফএ ২০১৯ প্রথম প্রদর্শিত হয় এবং হট ডক্স কানাডীয় আন্তর্জাতিক প্রামাণ্যচিত্র উৎসব ২০২০- এ রজার্স অডিয়েন্স অ্যাওয়ার্ড জিতেছে। "Afghan Film Organization Celebrates 52nd Year"। TOLOnews (ইংরেজি ভাষায়)। সংগ্রহের তারিখ ২০২১-০৮-১৫।  "Sahraa Karimi"। Asia Peace Film Festival (ইংরেজি ভাষায়)। ২০২১-০১-৩০ তারিখে মূল থেকে আর্কাইভ করা। সংগ্রহের তারিখ ২০২১-০৮-১৫।  "Afghan Film Organization"। IMDb। সংগ্রহের তারিখ ২০২১-০৮-১৫।  "Erlend Clouston on the men who saved the Afghan film archive from the Taliban"। the Guardian (ইংরেজি ভাষায়)। ২০০৮-০২-২০। সংগ্রহের তারিখ ২০২১-০৮-১৫।  "SAA: Awards Acknowledge Outstanding Achievements"। www.archivists.org। ২০১৭-০২-০২ তারিখে মূল থেকে আর্কাইভ করা। সংগ্রহের তারিখ ২০২১-০৮-১৫।  "A Flickering Truth"। New Zealand Film Commission (ইংরেজি ভাষায়)। সংগ্রহের তারিখ ২০২১-০৮-১৫।  "The Forbidden Reel"। Hot Docs (ইংরেজি ভাষায়)। সংগ্রহের তারিখ ২০২০-০৬-১৫।  প্রবেশদ্বার:  আফগানিস্তান চলচ্চিত্র
রব হোল্ডিং

রবার্ট স্যামুয়েল হোল্ডিং (ইংরেজি: Rob Holding; জন্ম: ২০ সেপ্টেম্বর ১৯৯৫; রব হোল্ডিং নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব আর্সেনালের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলেন। ইংরেজ ফুটবল ক্লাব বোল্টন ওয়ান্ডারার্সের যুব পর্যায়ের হয়ে খেলার মাধ্যমে হোল্ডিং ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৪–১৫ মৌসুমে, বোল্টন ওয়ান্ডারার্সের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; বোল্টন ওয়ান্ডারার্সের হয়ে দুই মৌসুমে ২৬ ম্যাচে ১টি গোল করার পর ২০১৬–১৭ মৌসুমে তিনি প্রায় ৩ মিলিয়ন ইউরোর বিনিময়ে আর্সেনালে যোগদান করেছেন। ২০১৬ সালে, হোল্ডিং ইংল্যান্ড অনূর্ধ্ব-২১ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন। ব্যক্তিগতভাবে, হোল্ডিং বেশ কিছু পুরস্কার জয়লাভ করেছেন, যার মধ্যে ২০১৫–১৬ মৌসুমে বোল্টন ওয়ান্ডারার্সের বর্ষসেরা খেলোয়াড়ের পুরস্কার অন্যতম। দলগতভাবে, হোল্ডিং এপর্যন্ত ৫টি শিরোপা জয়লাভ করেছেন, যার মধ্যে ৪টি আর্সেনালের হয়ে এবং ১টি ইংল্যান্ডের হয়ে জয়লাভ করেছেন। রবার্ট স্যামুয়েল হোল্ডিং ১৯৯৫ সালের ২০শে সেপ্টেম্বর তারিখে ইংল্যান্ডের স্টেলিব্রিজে জন্মগ্রহণ করেছেন এবং সেখানেই তার শৈশব অতিবাহিত করেছেন। হোল্ডিং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ইংল্যান্ডের বয়সভিত্তিক দলের হয়ে তিনি ৫ ম্যাচে অংশগ্রহণ করে ১টি শিরোপা জয়লাভ করেছেন। "Squads for 2017/18 Premier League confirmed"। Premier League। ১ সেপ্টেম্বর ২০১৭। সংগ্রহের তারিখ ৮ সেপ্টেম্বর ২০১৭।  "Rob Holding: Overview"। Premier League। সংগ্রহের তারিখ ১৪ জুন ২০১৮।  উইকিমিডিয়া কমন্সে রব হোল্ডিং সংক্রান্ত মিডিয়া রয়েছে। সকারওয়েতে রব হোল্ডিং (ইংরেজি) সকারবেসে রব হোল্ডিং (ইংরেজি) বিডিফুটবলে রব হোল্ডিং (ইংরেজি) ট্রান্সফারমার্কেটে রব হোল্ডিং (ইংরেজি) ওয়ার্ল্ডফুটবল.নেটে রব হোল্ডিং (ইংরেজি) ইএসপিএন এফসিতে রব হোল্ডিং (ইংরেজি)